钦定古今图书集成/明伦汇编/闺媛典/第005卷 > 《孟珠〈十曲〉》
## 钦定古今图书集成/明伦汇编/闺媛典/第005卷 > 《孟珠〈十曲〉》

一曰《丹阳孟珠歌》。《古今乐录》曰：“《孟珠》十曲，二曲，倚歌八曲。旧舞十六人，梁八人。”

人言孟珠富，信实金满堂。龙头衔九花，玉钗明月珰。
阳春二三月，草与水同色。攀条摘香花，言是欢气息。
人言春复著，我言未渠央。暂出后湖看，蒲菰如许长扬州石榴花，摘插双襟中。葳蕤当忆我，莫持艳他侬。
阳春二三月，草与水同色。道逢游冶郎，恨不早相识。
望欢四五年，实情将懊恼。愿得无人处，回身与郎抱。
阳春二三月，正是养蚕时，那得不相怨，其再许侬来，
将欢期二更，合冥欢如何？走马放苍鹰，飞驰赴郎期。
适闻梅作花，花落已成子。杜鹃绕林啼，思从心上起。
可怜景阳山，苕苕百尺楼。上有明天子，麟凤戏中州。